  Майя Бывальцева 1-10 коньывуонэ Удмуртиын улӥсьёс вотэсын эскерон вылысь калыкез лыдъян-гожтон ужрадэ пыриськыны быгато, ивортэ Удмуртстат. Со понна адями Кун юрттӥськетъёсъя огъя порталын пусйиськемын луыны кулэ. Котькуд мылкыд карись  сайтын интыям юанъёслы валэктонъёс сётыны быгатэ. Калыкез эскерон вылысь лыдъян-гожтон переписез ортчытонъя выль технологиосты чакланы луонлык сётэ. Ужрадлы йылпумъянъёсъя 2020-тӥ арын огъяросси переписез ортчытонлы коньдэтысь висъяськись уксёез шыръян ласянь дэмланъёс дасямын луозы. Тодэ вайытом, Россиын калыкез лыдъян-гожтон дас арлы одӥг пол ортчытӥське. Берлоез таӵе ужрад 2010-тӥ арын радъямын вал, вуоноез 1-31 коньывуонэ 2020-тӥ арын луоз.  Тегъёс: Мерлык Интернет Удмуртия лыдъян-гожъян Кунюрттськетъёс  